Vanaf R20 930 per nag, vir 2 mense
Die Jock hooflodge verseker privaatheid en harmonie met die natuurlike omgewing. Daar is twaalf afgeleë grasdak-suites wat algehele privaathied bied en versteek is tussen lowerryke bome en rietmure. Elke eenheid lei na 'n privaat dek met 'n plonspoel en 'n Sala, 'n buitedagbed en 'n uitsig oor die rivierbedding.
Die intieme Fitzpatrick Lodge is stylvol ingerig en bied 'n privaat villa-ervaring. Dit is ideaal vir die eksklusiewe gebruik van groepe of gesinne. Die villa het sy eie personeel en aangewese wildgids met 'n privaat wildkykvoertuig wat begeleide wildkykritte daagliks aanbied sodat gaste die 6000 hektaar privaat konsessie kan besigtig wat bekendstaan vir die opwindende besigtigings van die Groot 5 en ander interessante wild.
Op die oewer van die Mitomeni (Shangaan vir "Jakalsboom") rivierbedding, spog Fitzpatrick met 'n ruim binne- en buitelug-leefarea en -eetarea. Daar is ook 'n privaat boma en swembad met sonstoele wat uitkyk oor die rivierbedding en die bosveld waar olifante en ander diere gereeld verbykom. Elkeen van die drie luukse suites het 'n privaat dek en twee van die eenhede het ook klein plonspoele. Die en suite-badkamers strek tot op privaat dekke met buitestorte en -baddens wat gaste toelaat om onder die sterre te bad.
Fitzpatrick's at Jock is kindervriendelik en daar is 'n opwindende Kinders op Safari-program beskikbaar. Die kamp is veilig omhein en verskeie opvoedkundige en ontspanningswildaktiwiteite is beskikbaar. Die villa het ook 'n TV-kamer en babaoppasdiens.
Tariewe sluit 2 wildritte per dag in, 1 in die laatmiddag en 1 vroegoggend. Dit sluit ook begeleide wildwandelinge, alle etes insluitend 'n laatmiddagtee voor die laatmiddagwildrit, 'n unieke boma-ete ervaring, sekere drankies en wildritdrankies in.
By Jock Safari Lodge kan gaste wild besigtig insluitend olifante, leeus en buffels. Gaste sal ook leer oor die geskiedenis van Jock Safari Lodge en die omgewing. Die lodge werk saam met talle bewaring- en navorsingsprojekte rakende skaars en bedreigde spesies soos die swart- en witrenoster, leeu, wildehond, breekoparend en die neushoringvoël.